Document ID: 32009D0786

DECIZIA COMISIEI
din 26 octombrie 2009
de exonerare a Regatului Unit de anumite obligații referitoare la aplicarea Directivei 66/402/CEE a Consiliului cu privire la Avena strigosa Schreb.
[notificată cu numărul C(2009) 8038]
(Numai textul în limba engleză este autentic)
(Text cu relevanță pentru SEE)
(2009/786/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (1), în special articolul 23a,
având în vedere solicitarea prezentată de Regatul Unit,
întrucât:
(1)
În conformitate cu Directiva 66/402/CEE, Comisia poate, în anumite condiții, să exonereze un stat membru de obligațiile privind comercializarea semințelor de cereale prevăzute în directiva respectivă.
(2)
Regatul Unit a solicitat exonerarea de obligațiile sale privind Avena strigosa Schreb.
(3)
Semințele speciei respective nu sunt înmulțite sau comercializate în mod obișnuit în Regatul Unit. Mai mult, cultivarea Avena strigosa Schreb. prezintă o importanță economică minimă în țara menționată mai sus.
(4)
Cât timp aceste condiții rămân valabile, statul membru respectiv ar trebui exonerat de obligația de a aplica dispozițiile Directivei 66/402/CEE referitoare la materialul în cauză.
(5)
Măsurile prevăzute în prezenta decizie sunt conforme cu avizul Comitetului permanent pentru semințe și material de înmulțire agricol, horticol și forestier,
ADOPTĂ PREZENTA DECIZIE:
Articolul 1
Regatul Unit este exonerat de obligația de a aplica Directiva 66/402/CEE, cu excepția articolului 14 alineatul (1), pentru specia de Avena strigosa Schreb.
Articolul 2
Prezenta decizie se adresează Regatului Unit al Marii Britanii și Irlandei de Nord.
Adoptată la Bruxelles, 26 octombrie 2009.

Labels: 17
3
6
18
15